Egīls Hermanovskis

Egīls Hermanovskis (1918—1992) bija latviešu arhitekts un gleznotājs.

 Dzīvesgājums 
Dzimis 1918. gada 13. martā Vīlandē inženiera Georga Teodora Hermanovska un viņa sievas Paulīnes, dzimušas Milleres, ģimenē. Tēvs Teodors Hermanovskis bija pirmās Latvijas Pagaidu valdības Satiksmes un darbu ministrs. Brāļi Askolds (sportists, 1912—1967), Gunārs (gleznotājs, 1914—1969) un Vidvars (arhitekts, 1922—1990) Hermanovski.Gunārs Hermanovskis

Mācījās Vilhelma Purvīša un Berkovica mākslas klasē Rīgā, tad studēja Latvijas Universitātes Arhitektūras fakultātē (1938—1944) un Štutgartes Tehniskajā augstskolā. Darināja plakātu mākslas filmai "Zvejnieka dēls". Bija Latvijas meistars slalomā (1940).

Pēc Latvijas okupācijas 1941. gadā Hermanovskis bija žurnāla "Atpūta" ilustrāciju nodaļas vadītājs, vācu okupācijas laikā viņu ieslodzīja Salaspils koncentrācijas nometnē.
1944. gada rudenī viņš devās bēgļu gaitās uz Vāciju. 1947. gadā izceļoja uz ASV, kur turpināja arhitekta darbu, izveidoja savu arhitekta biroju Studio H. Gallery, plānoja biroju celtnes, restorānus, klubus un modernas dzīvojamās mājas.
Miris 1992. gada 7. augustā Ņujorkā.literatura.lv

 Darbi 
 101 Original Award Homes & Innovations (1982).

 Atsauces 

Kategorija:1918. gadā dzimušie
Kategorija:Igaunijā dzimušie
Kategorija:1992. gadā mirušie
Kategorija:ASV latvieši